﻿LA A OPTZECEA ANIYERSARE A LUI GE STORIN Màretia m simplitate El R£| ărbătorim pe un colos al scenei romineşti, ai càrni umeri au fosî WKÊÊÉÊÊ I cariatidele multor răsunătoare succese Şaizeci de ani de muncà, adică — practic — jumàtate din istoria modernà a teatrului romînesc, peste trei sute de roluri Decanul scenei noastre, care — sub presiunea prejudecăţilor — a fost ne- voit să-şi schimbe numele pentru a exercita o profesie rău famată, a fost elevul lui Constantin Nottara — adică al altui titan — şi s-a bucurat de o referinţă prestigioasă încă din anul al doilea al clasei de declamaţie I L Caragiale, care l-a văzut la o producţie, şi-a exprimat admiraţia simplu, laconic, familiar : „Bravo, mai lungule " Caragiale, care a iubit ca nimeni altul „adevărul" în artă, vedea în tînărul actor pe viitorul mare artist realist Cînd Al Davila şi-a alcătuit faimoasa com- panie, ca un protest împotriva artei oficiale, Storin a păşit alàturi de el şi de tineretul de aur al epocii ; Tony Bulandra, Lucia Sturdza, Romald Bulfinski, Ion Manolescu, Ion Morţun, Niculescu-Buzău, Maria Giurgea Este cunoscut rolul crucial pe care l-a jucat compania Davila în metodele muncii eu actorul Actor realist prin excelenţă, jocul lui Gh Storin a fost de­ terminant în asigurarea unei importante cotituri în evoluţia artei actoriceşti de la noi 42 www cimec roCaracteristica dominantă a jocului său este sobrietatea, o sobrietate care a •dat tonul generaţiilor de actori care i-au succédât O sinceritate reală, reţinută, o mare forţă emoţională, simplitate şi tact, selecţie a valorilor exprimate, ceea ce înseamnă ruptură eu „verismul" teatrului italian la modă atunci, ceea ce în- seamnă o reacţie împotriva clişeelor teatrului romantic în scenă, el pare că nu face nimic ca să ne emoţioneze, şi sîntem emo- ţionaţi Pauzele jucate de Storin, tăcerile lui încărcate de semnificaţie nu se pot uita Mi-l amintesc, de pildă, eu mulţi ani în urmă, în Gîndul Cu faţa la public, într-o totală imobilitate, el fixa, în golul întunecat al sălii, un punct care părea că se află la cîţiva metri distante şi — fără să-i tresară un singur muşchi pe faţă — el indica cu o putere şi o precizie uimitoare sentimentul care-l frămînta, tulburarea inimii şi hotărîrea pe care avea s-o ia El a pătruns întotdeauna în profunzimile celé mai tainice ale personajelor pe care le-a întruchipat, scoţînd la iveală, ca pe un metal de preţ, „viaţa spiri- tului omenesc", cum spunea Stanislavski Gesturile lui sînt economice, zgîrcite Glasul lui e puternic, dar domolit El a adus pe scena noastra măretia în sim­ plitate Dacă natura a fost darnică cu el, el nu s-a multumit cu atît în fiecare zi a muncit ca să se perfeefioneze şi nu a fost niciodată satisfăcut de el însuşi „Studiul necontenit, munca fără preget, iată cheia secretului unei creatii" — a déclarât nu de mult Dacă n-am vrea să respectăm scrupulele unei mari modestii, ar trébui să vorbim pe larg despre demnitatea lui moralà, despre cinstea, probitatea sa pro- fesională şi civică, despre impresionantul său exemplu de disciplina Modul cum, grav bolnav, a jucat copleşitorul roi al regelui hear îl aşază alături de marile pilde de devoţiune profesională din întreaga istorie a teatrului Maestrul Storin a înconjurat întotdeauna cu o mare căldură şi dragoste tineretul Cel care scrie aceste rînduri a simţit — la începutul carierei — aripa ocrotitoare şi înalta generozitate a marelui artist Arta profund umanistà a lui Gh Storin, puternicul său ataşament fată de popor, caracterul său franc, integritatea sa moralà l-au aşezat, firesc, printre cti- torii tinerei noastre arte realist-socialiste După instaurarea puterii populare, maestrul Storin — rechemat pe prima scenâ a t^rii — a fost înconjurat de stima şi pretuirea înaltă a partidului şi guvernului, a întregului popor eliberat în această perioadă a sculptât cîteva monumentale creatii — adevàrate mo­ dèle artistice pentru actorii tineri şi vîrstnici — şi a dat sfaturile sale înţelepte noïlor generatii, în calitate de director şi apoi profesor al Institutului de Teatru Cu prilejul aniversării a 40 de ani de la înfiinţarea Partidului Comunist din Romînia, maestrul Storin a déclarât : „Recunoştinta noastră fatà de Partidul Muncitoresc Romîn pentru celé în- fàptuite în tara noastră, pentru celé peste patruzeci de teatre existente, pentru stimularea creatiilor dramaturgiei originale, dintre care nu putine vor ràmîne în istoria teatrului romînesc, se exprima prin muncă şi dàruire artisticà" Ucenic şi admirator al scumpului şi veneratului maestru, îi urez viatà lungă, sănătate şi putere, ca să ne bucuràm cît mai mult de lecţia vietii şi a artei domniei-sale Rad-u Beligan www cimec ro